Patrik Şik

Patrik Şik (; ) — Çexiyalı peşəkar futbolçu. Almaniyanın "Bayer 04" klubunun və Çexiya milli futbol komandasının hücumçusu .

 Klub karyerası 
Patrik Praqanın "Sparta" klubunun yetirməsidir. Çexiyanın futbol üzrə yüksək divizionunda debütü 3 may 2014-cü ildə "Teplice" ilə oyunda olub. Debüt mövsümündə ümumilikdə iki görüşdə meydana çıxır. Növbəti mövsümdə də hücumçu ölkə çempionatının yalnız iki oyununda iştirak edir.

2015/16 mövsümündə Patrik "Bohemians" klubuna icarəyə verilir. "Bohemians"ın sıralarında özunu göstərən futbolçu, 27 görüşdə meydana çıxaraq yeddi qol vurur və milli komandaya dəvət alır.

Tezliklə gənc futbolçu Avropa nəhənglərinin diqqətini cəlb edir. İtaliyanın "Sampdoriya" klubu futbolçunu transfer edir. "Sampdoriya"nın heyətində İtaliya çempionatında 32 oyunda meydana çıxır və 11 qol vurur.

Futbolçu digər bir İtaliya klubu "Yuventus"un maraq dairəsinə düşur və "Yuventus" futbolçunun transferini 30 milyon avroya razılaşır. 22 iyun 2017-ci ildə Şik "Yuventus" klubuna keçməzdən əvvəl tibbi müayinədən keçmək üçün Turinə gedir, lakin tibbi müayinə zamanı Patrikdə ürək ritminin pozulduğu aşkarlanır. Daha sonra, futbolçu Romada ürək problemi olduğunu təsdiqləyən təkrar testlərdən keçir. Buna görə "Yuventus" rəsmi olaraq futbolçunun transferindən imtina edir.

29 avqust 2017-ci ildə futbolçu, məcburi satın alma opsiyası ilə "Roma" klubuna icarəyə verilir.http://www.sampdoria.it/schick-si-trasferisce-alla-roma-titolo-definitivo/  "Roma" klubu futbolçu ilə 30 iyun 2022-ci ilə qədər müqavilə imzalayır.

 Milli komanda karyerası 
Patrik Çex Respublikasının yeniyetmələr və gənclər komandalarında oynayıb. Avro 2016 üçün millinin iştirak ərizəsinə daxil edilirhttp://www.uefa.com/uefaeuro/news/newsid=2366545.html .

27 may 2016-cı ildə Malta millisinə qarşı yoldaşlıq oyununda əvəzetmədən meydana çıxaraq ölkənin əsas milli komandasında debüt edir. Çex Respublikasının 6: 0 hesabı ilə qələbəsi ilə başa çatan oyunda, Patrik qollardan birinin müəllifi olurhttps://repre.fotbal.cz/zapasy/zapas/25731699 .

14 iyun 2021-ci ildə Qlazqoda keçirilən Avropa çempionatında Şotlandiya ilə oyunda iki qol vurur və komandasına qələbə qazandır. İkinci qolu 46 metrdən vuraraq, Avropa çempionatının ən gözəl qollarından birinin müəllifi olur.

 Uğurları 
Sparta Praqa
 Çexiya çempionu: 2013/14
 Çexiya kubokunun qalibi: 2013/14
 Çexiya Super Kubokunun qalibi: 2014

 İstinadlar 

 Xarici keçidlər 

Kateqoriya:Bayer 04 FK oyunçuları
Kateqoriya:Çexiya futbolçuları
Kateqoriya:Sampdoriya FK oyunçuları
Kateqoriya:Futbol hücumçuları
Kateqoriya:Sparta Praqa FK oyunçuları
Kateqoriya:Roma FK oyunçuları
Kateqoriya:RB Leypsiq FK oyunçuları
Kateqoriya:İtaliya A Seriyası oyunçuları
Kateqoriya:Bundesliqa oyunçuları
Kateqoriya:UEFA Avro 2020 oyunçuları
Kateqoriya:İtaliyada legioner futbolçular
Kateqoriya:Almaniyada legioner futbolçular
Kateqoriya:Çexiyanın kişi futbolçuları
Kateqoriya:UEFA Avro 2024 oyunçuları